CELEX: 62011CN0320
Language: et
Date: 2011-06-27 00:00:00
Title: Kohtuasi C-320/11: Eelotsusetaotlus, mille on esitanud Administrativen Sad Varna (Bulgaaria) 27. juunil 2011 — Digitalnet OOD versus Nachalnik na Mitnicheski punkt Varna Zapad pri Mitnitsa Varna

27.8.2011   
            
            
               ET
            
            
               Euroopa Liidu Teataja
            
            
               C 252/24
            
         Eelotsusetaotlus, mille on esitanud Administrativen Sad Varna (Bulgaaria) 27. juunil 2011 — Digitalnet OOD versus Nachalnik na Mitnicheski punkt Varna Zapad pri Mitnitsa Varna
   (Kohtuasi C-320/11)
   2011/C 252/45
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen Sad Varna
   
      Põhikohtuasja pooled
   
   
      Kaebuse esitaja: Digitalnet OOD
   
      Vastustaja: Nachalnik na Mitnicheski punkt Varna Zapad pri Mitnitsa Varna
   
      Eelotsuse küsimused
   
   
               1.
            
            
               Kuidas tuleb käsitada mõistet „Internet”, arvestades Euroopa ühenduste 2009. aasta kombineeritud nomenklatuuri selgitavaid märkusi (komisjoni 19. septembri 2008. aasta määrus (EÜ) nr 1031/2008 (1)), mis avaldati 30. mai 2008. aasta Euroopa Liidu Teatajas (C 133, lk 1) (muudatus alamrubriikide 8528 90 00, 8528 71 13 ja 8528 71 90 osas), kui tegemist on kauba klassifitseerimisega TARIC-koodi 8528711300 alla?
            
         
               2.
            
            
               Kuidas tuleb käsitada mõistet „modem”, arvestades Euroopa ühenduste 2009. aasta kombineeritud nomenklatuuri selgitavaid märkusi (komisjoni 19. septembri 2008. aasta määrus (EÜ) nr 1031/2008), mis avaldati 30. mai 2008. aasta Euroopa Liidu Teatajas (C 133, lk 1) (muudatus alamrubriikide 8528 90 00, 8528 71 13 und 8528 71 90 osas), kui tegemist on kauba klassifitseerimisega TARIC-koodi 8528711300 alla?
            
         
               3.
            
            
               Kuidas tuleb käsitada mõisteid „modulatsioon” ja „demodulatsioon”, arvestades Euroopa ühenduste 2009. aasta kombineeritud nomenklatuuri selgitavaid märkusi (komisjoni 19. septembri 2008. aasta määrus (EÜ) nr 1031/2008), mis avaldati 30. mai 2008. aasta Euroopa Liidu Teatajas (C 133, lk 1) (muudatus alamrubriikide 8528 90 00, 8528 71 13 und 8528 71 90 osas), kui tegemist on kauba klassifitseerimisega TARIC-koodi 8528711300 alla?
            
         
               4.
            
            
               Milline on teleriboksi mudeli TF6100DCC määrav funktsioon (põhifunktsioon), mis tuleb võtta aluseks kauba tariifsel klassifitseerimisel — televisioonisignaalide vastuvõtmine või modemi kasutamine, mis võimaldab interaktiivset infovahetust Interneti kasutamise eesmärgil?
            
         
               5.
            
            
               Kui teleriboksi mudeli TF6100DCC määrav funktsioon (põhifunktsioon) on modemi kasutamine, mis võimaldab interaktiivset infovahetust Interneti kasutamise eesmärgil, siis kas sellisel juhul on tariifse klassifitseerimise seisukohast oluline modemi tekitatud modulatsiooni ja demodulatsiooni laad või kasutatud modemi tüüp või piisab, et modemi abil luuakse Interneti kasutamise võimalus?
            
         
               6.
            
            
               Millisesse alamrubriiki ja millise koodi alla tuleb klassifitseerida seade, mis vastab seadme TF6100DCC kirjeldusele?
            
         
               7.
            
            
               Kui teleriboks TF6100DCC tuleb klassifitseerida kombineeritud nomenklatuuri alamrubriiki 8521 90 00, siis kas sellisel juhul on positiivse tollimäära kohaldamine ühenduse õiguse mõistes seaduslik, kui sellise klassifitseerimisega rikutakse infotehnoloogiatoodetega kauplemise lepingust ja 1994. aasta üldise tolli- ja kaubanduskokkuleppe II osa punktist b tulenevaid ühenduse kohustusi, või tähendab rubriiki 8521 klassifitseerimine seda, et teleriboks TF6100DCC ei kuulu infotehnoloogiatoodetega kauplemise lepingu vastava osa kohaldamisalasse?
            
         
      (1)  ELT L 291, lk 1.